راولپنڈی: منشیات تور فورس (اے این ایف) سرسہب منشیات تور کارروائی تیٹی بھلو کچ اسے ٹی منشیات دوئی کرینے۔ اے این ایف ہیڈ کوارٹر راولپنڈی آن جاری بیان نا رداٹ اسلام آباد موٹروے نا خڑک کارروائی کرسا کار اسے آن 92 کلو 400 گرام چرس و 4 کلو 800 گرام ہفیم دوئی کرسا 2 زالبول آتون اوار 4 دوبہ دار ءِ دزگیر کرینے۔ موٹروے آ ارٹ میکو کارروائی ٹی ٹوبہ ٹیک سنگھ انا ہنکینی دوبہ دارا سے آن 1 کلو ہفیم میانوالی ٹی بھکر نا ہنکینی دوبہ دار اسے آن 2 کلو 400 گرام چرس کوئٹہ کچلاک بائی پاس نا خڑک زیر زمین اودیم8 کلو چرس و 1 کلو 250 گرام آئس و دالبندین یک مچ بائی پاس نا خڑک سرسہب کارروائی کرسا پک اپ اسے ٹی تخوک پلاسٹک نا کنسترآتیان 50 کلو ہفیم دوئی کرسا انسداد منشیات ایکٹ نا رداٹ مقدمہ درج کرسا جاست وپاست نا بناءِ کرینے۔
(اے پی پی)
(اے پی پی)
